Yekker-d Zizi Arezqi, yessuter di tejmaεt ad d-inin i wacu ara nebnu taqubbet, d acu i bɣan akka Yirumyen seg-neɣ akken ad d-azzelen ad aɣ-bnun tiqubbtin. “ Amek , Arumi, iḍelli kan , iquqer -aɣ -d di Teɣzut , deg yigran nneɣ rrif n wasif, ass-a yessendeh-d Usliman akken ad as-bnun i jeddi taqubbet ? Jedd nneɣ amezwaru yeṭṭef-as tasawent i Uṭerki. Limmer d netta i d-ufan Yirumyen, tili ass-a, At Sliman ad qqimen kan akken i ten-nssen. Irumyen yebɣan ad bnun taqubbet , d nutni i d imezwura i yessusfen ɣef tmeqbert n jedd nneɣ !” .